rlitschk/wikidir huggingface dataset:
De Landschap van Oostfreesland, kört: Oostfreesch Landschap of Oostfreeske Landskupp is en Höhgere Kommunalverband in Neddersassen mit Sitt in Auerk. De umfaat de dree oostfreeschen Landkreise Auerk, Leer un Wittmund un de ebenfalls ostfreesche Stadt Emden. Se is en Körperschap vun dat apenliche Recht un hett ehr Sitt in Auerk. Se tellt to de söben historschen Landschapen, de dat in dat Land Neddersassen noch gifft. Se is aber de eenzig Höhgere Kommunalverband in Neddersassen, de anner Landsdeelen hörrn kien Höhgeren Kommunalverband an. Se is ok blots bedingt mit de Landschapsverbände un modern Landschapen in Neddersassen to verglieken. Dat traditschonell Wappen un de traditschonell Flagg, striept vun swaart-root-blau, sünd ok hüüd noch in Gebruuk (fastleggt eerst in 1989). De vun hör ünnerhollen Landschapsbibliothek is de gröttste wetenschaplich Bibliothek in Oostfreesland. De Ostfreesch Landschap is luut hör Verfaaten de Nahfolgerin vun de oostfreesch Landstände. In disse Traditschoon vertrett se dormit in' Rahmen vun hör Teelen un Upgaven as demokraatsch verfaat Körperschaft de in Oostfreesland leven Bevölkerung un hör Belange. Oostfreesland umfaat nah Definitschoon vun de Landschap de kreisfree Stadt Emden as ok de Landkreise Auerk, Leer un Wittmund. Disse billen – vun lüttgere Grenzkorrekturen afsehn – dat Rebeet vun dat ehmalge Förstendom
Dit Woort hett noch annere Bedüden: kiek dorför ünner Karl Marx (Mehrdüdig Begreep). Karl Marx (* 15. Mai 1818 in Trier; † 14. März 1883 in London) weer de Begrünner van den wetenschaplichen Sozialismus. Karl Marx stamm ut ene jüüdsche Familie, de na den Protestantismus övertreden weer. Na siene Schooltiet studeer Marx Philosophie un Geschichte, wurr Journalist un stund ene liberale Tietschrift in Köln vör. Wiel he „staatsfeendliche“ Artikels schreven harr, verhung de preußische Regeren en Schrievverbott över em. He gung darum na Paris un laterhen na Brüssel, woneem he tosamen mit Friedrich Engels dat „Kommunistische Manifest“ verfaat. Letzenns gung he na London un leev dar in tämlich eenfache Umstännen. In London schreev he sien Hööftwark „Das Kapital“, dat to'n Deel eerst 1883 na sienen Doot van Engels rutgeven wurr. Marx forsch na de Uursaken van den sozialen Wannel, den he in siene Tiet beleven de. He meen, dat de ganze geschichtliche Afloop so kamen weer, wiel de Produkschoonswies van de Minschen sik totaal verännert harr. He seeg, dat dat mit ümmer mehr Updelen van de Arbeit in de Industrie so wiet kamen weer, dat de Minschen över dat, wat se herstellt, ümmer weniger verfögen köönt. Se weern nich mehr
Innozenz I. (* in dat 4. Johrhunnert; † 12. März 417) weer Paapst van' 21. Dezember 401 bit 12. März 417. He weer vermoodlich de Söhn vun en Innozenz vun Albano (so sien Biograph im Liber Pontificalis) oder de Söhn vun sien Vörgänger Anastasius I. (so en Tietgenosse vun den Hieronymus). Sien Pontifikat stunn ünner den Schadden vun de Neddergang vun dat Weströömsch Riek un vun de Belagerung un Plünnern vun Rom dör de Westgoten ünner Alarich I. in dat Johr 410. In sien Amtstiet full ok de Veroordeelen vun Caelestius un Pelagius. In sien Breef an de Bischöpen Victricius vun Rouen, Exuperius vun Toulouse, Decentius vun Gubbio un annern wurrd düütlich, dat he de Vörmachtstellung vun Rom in de Gesamtkark utbauen wull. He hett fordert, de abendländische Karkendisziplin nah dat röömsch Vörbild uttorichten un hett den Anspröök up de böverste Lehrentscheeden för all wichtig Fragen, de causa maiores, för den apostolischen Stohl stellt. Weniger Spood harr he in' Oosten (Ingriepen för Johannes Chrysostomos, *344/345, † 407), ofschons he mit de Begrünnen vun dat päpstlich Vikariat vun Thessalonike den Infloot vun Konstantinopel gegentotreden versöcht hett. Sien Naam bedüüd: de Unschuldige (latiensch). He wurrd as bannig aktiv un energisch Mann beschreven.
Pius VII. (boren as Graf Luigi Barnaba Niccolò Maria Chiaramonti; * 14. August 1742 in Cesena, Karkenstaat; † 20. August 1823 in Rom) weer Paapst van 1800 bit to sien Dood. Mit 16 Johr is he in dat Benediktinerkloster Santa Maria del Monte bi Cesena intreden. Nah Studien vun de Philosophie un Theologie hett he as Perfesser in Seminarien vun sien Orden in Parma un Rom lehrt. Paapst Pius VI., en Früend vun sien Familie, hett hüm as Abt vun dat Kloster San Callisto in Rom insett un in de Folg as Bischop eerst vun Tivoli, denn vun Imola un denn hett he hüm 1786 to'n Kardinalspreester vun San Callisto maakt. Bi de franzöösch Invasion in Böveritalien 1797 is Kardinal Chiaramonti apenlich gegen den nutzlosen Wedderstand uptreden. As sück de Stadt Lugo aber liekers weddersetten dee un to de Plünderung freegeeven wurr, is de Kardinal vör den franzööschen General Augereau up de Knee falen un hett dormit de Plünderung en Enn' sett. Nah den Dood vun Pius VI. 1799, Pius „den Letzten“ (Spott vun de revolutschonären Kraften), in Valence keem dat 1800 to en Konklave in de Abtei San Giorgio Maggiore in Venedig ünner öösterrieksch Schuul. Dat düer dree Maand,
De Wahlkreis Stood mit de Wahlkreisnummer 56 is en Wahlkreis för de Wahl to’n Neddersassischen Landdag. Dor höört von’n Landkreis Stood de Stadt Stood, de Gemeen Drochters un de Samtgemenen Freenbeek, Noordkeden un Olendörp-Himmelpoorten to. Direkt wählt Afornte in’n Wahlkreis weren: Bi de Landdagswahl in Neddersassen 1998 hett dat in’n Wahlkreis Stood (Wahlkreisnummer 70) söss Direktkannedaten geven. As Afornten direkt wählt worrn is Erhard Wolfkühler von de SPD. Över de Landslist is ok noch Karsten Behr von de CDU in’n Landdag rinkamen. 69,1 % von de 71.181 Wahlberechtigten hebbt bi de Wahl mitmaakt. Bi de Landdagswahl in Neddersassen 2003 hett dat in’n Wahlkreis Stood (Wahlkreisnummer 68) fiev Direktkannedaten geven. As Afornten direkt wählt worrn is Karsten Behr von de CDU. Över de Landslist is ok noch Erhard Wolfkühler von de SPD in’n Landdag rinkamen. 62,8 % von de 73.468 Wahlberechtigten hebbt bi de Wahl mitmaakt. Bi de Landdagswahl in Neddersassen 2008 hett dat in’n Wahlkreis Stood (Wahlkreisnummer 56) söven Direktkannedaten geven. As Afornten direkt wählt worrn is Kai Seefried von de CDU. Över de Landslist is ok noch Petra Tiemann von de SPD in’n Landdag rinkamen. 53,2 % von de 74.905 Wahlberechtigten hebbt bi de Wahl mitmaakt. Bi de Landdagswahl
De Grundschool Aßel is en Grundschool in dat Dörp Aßel in’n Landkreis Stood. Dreger is de Gemeen Drochters. De School liggt an de Johann-Grothmann-Straat, nich wied von de Landsstraat 111. Dor gaht de Schölers ut de Öörd Aßel, Barnkroog, Aßlermoor, Weth, Ritschermoor, Ritsch, Drochtersermoor, Gauensiekermoor, Aschhoornermoor un en Deel von Aschhoorn hen. De School hett 180 Schölers in negen Klassen, 13 Schoolmeesters un dree pädagoosche Mitarbeiders (Stand Schooljohr 2008/2009). De School hett teihn Klassenrüüm, veer Fackrüüm un en Köök. Nadem se mit de Grundschool trech sünd, gaht de Schölers denn op Oberschool na de Elvmaschen-School in Drochters oder op Gymnasium na de Vincent-Lübeck-School in Stood. In dat hüdige Schoolhuus is de School mit 381 Schölers an’n 12. August 1969 intagen. Dat schull en Middelpunktschool för de Schölers ut Aßel, Barnkroog un Aßlermoor wesen. 1971 is dor en Hauptschool inricht worrn, op de denn ok Schölers ut Drochters gahn sünd. Von 1974 af an hett de School denn Grund- un Hauptschool heten, nadem de letzte Klass von de Volksschool Afsluss harr. 1978 is de Hauptschool denn na Drochters gahn un Aßel weer en reine Grundschool. De Swemmünnerricht warrt in dat Hallenbad Drochters maakt, de Sportünnerricht in de egen Turnhall bi de
Lisa Peters, boren Prigge (* 17. Dezember 1933 in Pippens; † 9. Mai 2010 in Buxthu) weer en düütsche Politikerin von de FDP. Peters is 1933 in Pippens boren un harr en Meester för Huusweertschop. Se hett in de Bueree arbeidt op’n Hoff von de Familie. Mehr as 25 Johr lang weer se Vörsittersche von de Meisterinnenarbeitsgemeinschaft in’n Landkreis Horborg, twölf Johr lang in’n Kreisvörstand von de Landfroon un lange Johren im Landfroonutschuss bi de Landweertschopskamer. Bet 1991 weer se Richterin in’t Ehrenamt an dat Oberverwaltungsgericht Lümborg. In’n August 1972 is Peters in de FDP ringahn. Se weer Oortsvörsitter von’n Oortsverband Buxthu. 1972 is se Raadsfro in’n Stadtraad von Buxthu worrn un hett dor bet to ehren Dood tohöört. Se weer dor denn ok Vörsitter von de FDP-Frakschoon. Von 1978 bet 1991 weer se eerste Viez-Börgermeesterin von de Stadt Buxthu un von 1981 af an bet to ehren Dood 2010 in’n Kreisdag von Landkreis Stood. Ok dor weer se Viez-Vörsitter von de Frakschoon. Von 1990 bet 1998 weer se in’n Düütschen Bundsdag un weer Viez-Sprekerin för Verkehrspolitik in de FDP-Frakschoon. Rudolf Vierhaus un Ludolf Herbst: Biographisches Handbuch der Mitglieder des Deutschen Bundestages 1949–2002. Band 2, L–Z, Saur, München 2002, ISBN
Hans Feindt (* 3. Oktober 1920 in Tocopilla, Chile; † 12. Juni 2012) weer en düütschen Politiker von de CDU. Feindt is 1920 in Tocopilla boren un hett en Lehr as Goorner in’n Aavtbo maakt. Na de Lehr weer he an de Fachhoogschool. Von 1939 bet 1945 weer he in’n Tweten Weltkrieg Soldaat un later Reserveoffzeer. 1951 hett he sien Meester maakt un den Aavthoff von de Familie in Oosterjörk övernahmen. Feindt hett 1963 tohoop mit Hinrich Schleßelmann un Heinrich Hauschildt den CDU-Oortsverband mit grünnt un weer de eerste Vörsitter. Bi de Landdagswahl 1963 weer he Kannedaat von de CDU för den Wahlkreis Buxthu/Oolland. He kunn sik aver nich gegen den Kannedaten von de SPD dörsetten. He weer denn aver in 6. bet 9. Wahlperiood von 1967 bet 1982 för den Wahlkreis Buxthu in’n Landdag. Von 1978 af an weer he Viez-Vörsitter von de CDU-Frakschoon. He weer ok Maat von’n NDR-Rundfunkraad. 1980 hett Feindt dat Grote Verdeenstkrüüz von’n Verdeenstorden von de Bundsrepublik Düüutschland kregen. Hans Feindt weer verheiraadt un harr veer Döchter. Barbara Simon: Abgeordnete in Niedersachsen 1946–1994: biographisches Handbuch, 1996, Sied 94
Hinrich Schleßelmann (†) weer en Politiker von de CDU. Schleßelmann is in Jörk boren un weer von Beroop Buur. Tohoop mit Hans Feindt un Heinrich Hauschildt hett he 1963 den CDU-Oortsverband Jörk grünnt. He weer de letzte Börgermeester von Jörk vör de Kommunalreform 1972 un weer na de Reform Börgermeester von de ne’e Gemeen Jörk. He weer bet 1972 ok Landraad von’n Landkreis Stood.
Dat Amt Hornborg weer en Verwaltungsrebeed in dat Königriek Hannover mit Seet in Hornborg binnen de Landdrostie Stood, dat blots von 1852 bet 1859 bestahn hett. Dor hett groff dat Rebeed von de hüdige Samtgemeen Hornborg (ahn Gothenborg) tohöört. Dat Amt Hornborg is bi de Verwaltungs- un Justizreform an’n 1. Oktober 1852 in dat Königriek Hannover billt worrn. To dat Amt Hornborg hebbt de Gerichten Hornborg un Delm, de Öörd Ooldklooster, Neeklooster un Neeland von de Vaagdie Oold- un Neeklooster ut dat Amt Harsfeld un de Öörd Sounsiek, Bockhorst, Bredenhoorn un Löh von de Gemeen Sounsiek ut dat Amt Zeven tohöört. As Gericht för dat Amt is to’n 1. Oktober 1852 dat Amtsgericht Buxthu inricht worrn. 1859 bi de nächste Verwaltungsreform is dat Amt denn oplööst un Deel von dat Amt Harsfeld worrn. Dat Leid över dat Amt harr en Amtmann. 1852–1859: Christian Otto Ludwig Sarnighausen http://books.google.de/books?id=8ihGAAAAcAAJ&pg=PA66 Hof- und Staatshandbuch für das Königreich Hannover. 1856, Sied 538: http://books.google.de/books?id=ywVTAAAAcAAJ&pg=PA538 Städer un Ämter in de Landdrostie Stood na 1852 Hartogdom Bremen: Stadt Stood | Stadt Buxthu | Stadt Bremervöör | Amt Achem | Amt Beers* | Amt Beverst* | Amt Blomendal | Amt Bremervöör | Amt Dorum | Amt Freeborg | Amt
Giorgio Napolitano (* 29. Juni 1925 in Neapel; † 22. September 2023 in Rom) weer italieensch Politiker (PD). He weer van' 15. Mai 2006 bit 14. Januar 2015 de elfte Präsident vun de Italieensch Republiek. Napolitano wurr an' 20. April 2013 in' sössten Wahlgang as italieensch Staatspräsident wedderwählt un is somit de eerste italieensch Staatspräsident, de to'n Anträe vun en tweet Amtstiet weer wählt wurr. Napolitano hett 1942 en kommunistisch Grupp grünnd, de in' Rahmen vun de Resistenza verscheeden Aktschonen gegen de regeeren Faschisten ünnernehm. 1947 hett he en Jurastudium an de Universität Neapel Federico II afslooten. 1945 is he de Kommunistisch Partei vun Italien bitreden un wurr 1953 Afordneter in de italieensch Afordnetenkamer. Politische Gegner hebbt hüm dormals – as völ anner Kommunisten in de 1950er Johren – vörsmeeten, dat he de Verbreken vun den Stalinismus verharmlosen dee. Napolitano is later in dat Natschonalkomitee vun sien Partei upsteegen un wurr en vun de inflootrieksten Persönlichkeiten vun de Kommunisten. Dorbi gull he immer as en führen Vertreder vun den moderat-reformistischen Parteiflögel. Nah deren Ansicht sollen beter Levensverhältnisse för de Arbeiter un soziale Gerechtigkeit vör allen dör Reformen reckt (dorher för de ok de Beteken Miglioristi) un up en revolutschonären Ümstört
Bonifatius I. († 4. September 422 in Rom) weer van' 29. Dezember 418 bit to sien Dood Paapst in Rom. De Naam vun sien Vader weer Jocundus oder Secundius. De all olt un kränkliche Presbyter Bonifatius wurr gemeensam mit den Archidiakon Eulalius an' 28. Dezember wählt; Bonifatius vun de Presbyter un Eulalius vun de Diakonenpartei, de wurr aber in' März/April 419 verbannt, un Bonifatius wurr dör Kaiser Honorius to'n rechtmäßigen Paapst nömmt. He hett versöcht, den störten Karkenfreeden weer hertostellen, un hett Befugnisse, de sien Vörgänger Paapst Zosimus den Oortsbischöpen vun Gallien tobilligt harr, weer torüchnommen. Aber ok he kunn den Konflikt mit de noordafrikaansch Kark in' Appellatschonsstriet nich bileggen. As Kaiser Theodosius II. in dat Johr 421 Illyricum ünner de Jurisdiktschoon vun den Patriarchen vun Konstantinopel stell, hett Bonifatius mit Hülp vun den Kaiser Honorius en Rücknahm vun den Erlass henkregen. Mit den befrüend Augustinus hett he gegen den Pelagianismus kämpt. De eerste (kaiserliche) Paapstwahlordnung, dat tokünftig bi uneendüüdig oder zwiespältig Paapstwahl en Neewahl dör den röömschen Klerus stattfinnen muss, bleev aber ahn wiedere praktisch Bedüüden. Sien Naam bedüüd up latiensch: de Wohltäter. Sien kathoolsch Gedenkdag is de 25. Oktober. Friedrich Wilhelm Bautz: Bonifatius I. In: Biographisch-Bibliographisches Kirchenlexikon (BBKL).
De Noctua pronuba is en Bottervagel it de Familie vun de Noctuidae (Uulenfalter). In de Nacht kommt de faken in de Hüüs rin um över Dag dor in to ruhen. Dorüm kreegen sie ok de Naam Huusmoder. De Flögelspannwiet vun de Falter bedrocht 50 bit 60 Millimeter. De Flögelfarv vun de Vörderflögel is ünnerscheedlich vun hellbruun över geelgröön bit to dunkelbruun un meest swaart. Ok in de Kontrasteeren gifft dat völ Varianten, vun meest eenfarvig bit hell/dunkel gefleckt. De Makel sünd meest to erkennen; mit en hellen Ringmakel un en dunkeln Nierenmakel. De Weibchen hebbt in’ Dörsnitt beeten wat heller Flögels as de Männchen, de meest wat bunter un düütlicher tekent sünd. An’ Enn’ vun de Wellenlien an’ Kostalrand is en länglich, scharp begrenzt, swaart Fleck utbildt, der aber bi eenig Exemplaren ok in twee bit dree lüttgere Flecke uplööst ween kann. De Vörderflögel sünd verhältnismäßig schmal. De Halskraag is in Allgemeenen heller farvt as de Thorax. De Achterflögel sünd geel mit swaart Binde. De swaart Diskalfleck fehlt bi de meest Formen. Nah Steiner & Ebert (1998) gifft dat (tomindst in Baden-Württemberg) dree Phänotypen mit jeweils ünnerscheedlich Männchen un Weibchen. De Phänotyp I wiest binah eenfarvig dunkelbruun Männchen un rootbruun
Winds of the Wasteland is de Titel vun en US-amerikaanschen B-Western ut dat Johr 1936 mit John Wayne in de Hööftrull. Dreiht worrn is de Film an verscheden Öörd in’n US-Bundsstaat Kalifornien. De Premiere harr he an’n 6. Juli 1936 in de USA. Amerika in’t Johr 1861: De Pony-Express, en Kureerdeenst, de mit Peerd gau Post in’t hele Land verdeelt, gifft sien Deenst op. Sien Opgaav schall nu de Telegrafenleitung övernehmen, de dweer dör’t Land verlöpt. De Rieders kriegt as Dank för jemehrn Insatz jeedeen twee Hingsten ut’n Bestand as Geschenk. De beiden Kollegen John Blair un Larry Adams beslutt, nu jemehr Glück mit en Kutschendeenst to versöken. Se riedt tosamen na Buchanan City in Kalifornien, woneem se en Kutsch vun den Gewarfsmann Cal Drake köpen wüllt. De haut jem glieks bannig över’t Ohr: För veel Geld dreiht he jem een vun sien Kutschlienen an, de na Crescent City geiht, mitsams de Kutsch, de dorto höört. Man, wat in en Atlas as en opstreven Stadt mit över 3.000 Inwahners anpriest warrt, wiest sik as en Spökenstadt, in de blots noch twee olle Mannslüüd wahnt. Un ok de Kutsch, de dor noch steiht, hett sien besten Daag lang achter sik. Vun
De Landdrostie Stood binnen dat Königriek Hannover (von 1866 af an in de prüüßsche Provinz Hannover) mit Seet in Stood hett von 1823 bet 1885 bestahn. De Landdrostie is 1823 ut dat Hartogdom Bremen, dat Hartogdom Veern un dat Land Hadeln billt worrn. 1827 hett sik de Butengrenz von de Landdrostie ännert, as Bremen Land för den Bo von Bremerhoben köfft hett. Bet 1852 weer de Landdrostie in Städer, Ämter, Kloosterämter, Gogerichten, Grevengerichten, Vaagdiegerichten, Stiftsgerichten un Patrimonialgerichten indeelt. 1859 hett dat en Reform geven. De Landdrostie weer denn in fiev Städer un 26 Ämter indeelt. 1859 sünd de 26 Ämter to 18 Ämter tohoopleggt worrn. Dorbi hett sik ok de Butengrenz ännert, as dat Amt Veern Rebeden tokregen hett, de vördem to de Landdrostie Hannover tohöört hebbt, un as dat Amt Snevern Deel von de Landdrostie Lümborg worrn is. 1885 is dor denn de Regerungsbezirk Stood von worrn un de Ämter sünd to Landkreise tohoopleggt worrn. De Landdrostie hett in’n Noorden an de hambörgsche Exklaav Amt Ritzbüttel, in’n Noordoosten an dat Hartogdom Holsteen grenzt (na 1866 an de prüüßsche Provinz Sleswig-Holsteen), in’n Süüdoosten an de hambörgsche Exklaav Moorborg un an de Landdrostie Lümborg, in’n Süden an de Landdrostie Hannover, in’n
Dat Landrabbinat Stood weer een von de Landrabbinaten, de da in dat Königriek Hannover geven hett. Dat weer tostännig för de Joden in de Landdrostie Stood. De Landrabbiner harr de Opsicht över Synagogen un Jodenscholen un weer ok Richter för Striedsaken ünner Joden. Nadem de Landrabbiner von dat Landrabbinat Haanover, Nathan Marcus Adler, 1845 doodbleven is, schull en egen Landrabbinat för de Landdrostie Stood billt warrn. De eerste Landrabbiner weer Joseph Heilbut. He hett toeerst in Bremervöör seten, denn von 1848 af an in Stood un toletzt von 1853 af an in Geestmünn. Von wegen de ringe Tall Joden in de Landdrostie Stood (1913 hett dat dor 786 Joden geven), is na Heilbut sien Dood 1860 keen Landrabbiner mehr wählt worrn un dat Landrabbinat is von dat Landrabbinat Hannover un dat Landrabbinat Auerk mit verwalt worrn. Later is dat Rabbinat ophoven worrn. 1842–1860: Joseph Heilbut 1860–1882: Samuel Ephraim Meyer (kommissarsch, Landrabbiner von dat Landrabbinat Hannover) 1882–1892: Paul Buchholz (kommissarsch, Landrabbiner von dat Landrabbinat Auerk) ~1896: Selig Gronemann (kommissarsch, Landrabbiner von dat Landrabbinat Hannover) Jürgen Bohmbach: Sie lebten mit uns - Juden im Landkreis Stade vom 18. bis zum 20. Jahrhundert. Stood 2001 A. Marx: Geschichte der Juden in Niedersachsen. 144
De Buxthuer Bull is en Jöögdbookpries, de 1971 vun den Buxthuer Bookhöker Winfried Ziemann stift wörr. Siet 1981 ehrt de Stadt Buxthu elk Johr dat beste in't vörige Johr op Düütsch rutgevene Jöögdbook. De Literaturpries, to den ok en Priesgeld vun 5.000 € höört, is verbunnen mit ene Stahlplastik in Form vun en Bull. Vörbild för den Naam Buxthuer Bull is de leve Bull Ferdinand ut dat Kinnerbook vun den Spanier Munro Leaf. De Priesdreger warrt vun ene Jury ut ölven Deerns un Jungs (14 bet 17 Johr oolt) un ölven Froons- un Mannslüüd utwählt, de elk Johr wesselt. Best Jöögdbook vun't Johr 1971 Alexander Sutherland Neill, „Die grüne Wolke“ 1972 Cili Wethekam, „Tignasse, Kind der Revolution“ 1973 Tilman Röhrig, „Thoms Bericht“ 1974 Gail Graham, „Zwischen den Feuern“ 1975 Johanna Reiss, „Und im Fenster der Himmel“ 1976 Jaap ter Haar, „Behalt das Leben lieb“ 1977 Gudrun Pausewang, „Die Not der Familie Caldera“ 1978 Leonie Ossowski, „Stern ohne Himmel“ 1979 Michael Ende, „Die unendliche Geschichte“ 1980 Hermann Vinke, „Das kurze Leben der Sophie Scholl“ 1981 Myron Levoy, „Der gelbe Vogel“ 1982 Rudolf Frank, „Der Junge, der seinen Geburtstag vergaß“ 1983 Gudrun Pausewang, „Die letzten Kinder von Schewenborn“ 1984 Mildred D. Taylor,
De hillige Coelestin I. († 27. Juli 432) weer van' 10. September 422 bit to sien Dood Paapst un Bischop vun Rom. He tellt to de Hilligen un hett de karklich Lehre vun Maria as Goddesgebärerin nahhollen fördert. Sien Naam bedüüd: de Himmlische (latiensch). Coelestin I. weer vör sien Wahl to'n Paapst Diakon in Rom. Sien gesamte Amtstiet över hett he versöcht, in Fragen vun de Jurisdiktschoon dat röömsch Appellatschonsrecht gegenöver de noordafrikaansch Karken dörtosetten; wat he aber nich schafft hett. De Konflikt wurr in' Wesentlichen dordör afslooten, dat de Vandalen Noordafrika erobern deen. Bischop Augustinus von Hippo kreeg vun hüm Ünnerstütten gegen den Semipelagianismus. In' Striet mit Nestorius un de sien Anhänger hett sück Bischop Kyrill vun Alexandria an Coelestin wend, de in' August 430 up en röömsch Synode de Lehre vun den Nestorius aflehnen un hüm mit de Exkommunikatschoon drohen dee. Dat Konzil vun Ephesos, Enn' Juni 431, up de Coelestin sien dree Legaten nah hör Indrapen präsideeren dee, hett den Nestorianismus ebenfalls mit utdrücklich Tostimmen vun den Paapst veroordeelt. Coelestin hett sück Verdeensten erwurben in den Beriek vun de Mission (ok vun de binnerkarklich). Wiel sück de Pelagianismus intüschen ok nah Britannien utdehnt harr, hett he 429
Beverly Hills Cop III (op plattdüütsch so veel as „Polizist vun Beverly Hills III“) is de Titel vun en US-amerikaansche Action-Kummedie ut dat Johr 1994. Mit den Film vun Speelbaas John Landis warrt de Reeg vun Beverly Hills Cop (1984) un Beverly Hills Cop II (1987) wieterföhrt. De Hööftrull speelt ok ditmol wedder Eddie Murphy. Bi en Insatz gegen en Warksteed in Detroit, woneem Autos utslacht warrt, kriegt Axel Foley un sien Lüüd dat unvermodens mit Beropskillers to doon, de jüst togegen sünd, üm in de Warksteed en Lastwagen mit wichtige Fracht aftohalen. Bi de Scheeteree warrt Axel sien Baas, Inspekter Todd, doodschaten. En Spoor wiest na Los Angeles, na’n Freetietpark Wonderworld. Foorts maakt sik Axel op’n Weg dorhen un söcht sien ollen Fründ Billy Rosewood op, de intwüschen Bass vun en Sünnereenheit bi de Polizei vun Los Angeles is. He un sien Partner Jon Flint seggt em Hülp to. In’n Freetietpark kriggt Axel gau Arger mit den Wachdeenst vun Wonderworld. As he den Baas vun’n Sekerheitsdeenst, Ellis DeWald, dröpt, kennt he em as Möörder vun Todd wedder. He hett aver keen Bewiesen, üm en in Haft to nehmen. Dorför kriggt he unvermodens Besöök vun Unkel Dave, den Grünner un
◄ | 5. Johrhunnert v. Chr. | 4. Johrhunnert v. Chr. | 3. Johrhunnert v. Chr. | ► 400er v. Chr. | 390er v. Chr. | 380er v. Chr. | 370er v. Chr. | 360er v. Chr. | 350er v. Chr. | ► ◄◄ | ◄ | 385 v. Chr. | 384 v. Chr. | 383 v. Chr. | 382 v. Chr. | 381 v. Chr. | 380 v. Chr. | 379 v. Chr. | 378 v. Chr. | 377 v. Chr. | ► | ►► Marcus Furius Camillus, Lucius Postumius Albinus Regillensis, Lucius Lucretius Tricipitinus Flavus, Aulus Postumius Albinus Regillensis, Lucius Furius Medullinus un Marcus Fabius Ambustus weert Konsulartribun vun dat Röömsche Riek.
◄ | 5. Johrhunnert v. Chr. | 4. Johrhunnert v. Chr. | 3. Johrhunnert v. Chr. | ► 400er v. Chr. | 390er v. Chr. | 380er v. Chr. | 370er v. Chr. | 360er v. Chr. | 350er v. Chr. | ► ◄◄ | ◄ | 387 v. Chr. | 386 v. Chr. | 385 v. Chr. | 384 v. Chr. | 383 v. Chr. | 382 v. Chr. | 381 v. Chr. | 380 v. Chr. | 379 v. Chr. | ► | ►► De Illyrers breekt in Makedonien in un ´verjaagt König Amyntas III. vun sien Throon. Eerst in dat neegste Johr kann he torüch kamen.